钦定古今图书集成/明伦汇编/氏族典/第089卷 > 卢纶
## 钦定古今图书集成/明伦汇编/氏族典/第089卷 > 卢纶

按《广东通志》：“纶，增城人。弘治壬戌进士，授行人。奉命
押蛮使，蛮献之金，辞弗受，蛮益重之。还除户科给事
中，迁兵科左奉命，稽大同诸饷，检诸不法，中官忌之，
出为四川参政。适大饥，遂出官帑广赈，活者数万。进
兵备副使。时贼首御马子久为蜀患，千户文献集亡
命有异志，纶俱勒兵诛之，晋宪使。适杨廷和当国，子”
侄怙势横行，纶置之三尺。廷和祈免，竟不徇，衔之而
罢。